CELEX: 62018CN0619
Language: mt
Date: 2018-10-02 00:00:00
Title: Kawża C-619/18: Rikors ippreżentat fit-2 ta’ Ottubru 2018 – Il-Kummissjoni Ewropea vs Ir-Repubblika tal-Polonja

26.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 427/30
            
         
      Rikors ippreżentat fit-2 ta’ Ottubru 2018 – Il-Kummissjoni Ewropea vs Ir-Repubblika tal-Polonja
      (Kawża C-619/18)
      (2018/C 427/39)
      Lingwa tal-kawża: il-Pollakk
      
         Partijiet
      
      
         Rikorrenti: Il-Kummissjoni Ewropea (rappreżentanti: K. Banks, H. Krämer u S. Kaleda, aġenti)
      
         Konvenuta: Ir-Repubblika tal-Polonja
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li, billi naqqset l-età tal-irtirar tal-imħallfin tas-Sąd Najwyższy (il-Qorti Suprema) u applikata lill-imħallfin li nħatru fil-Qorti Suprema qabel it-3 ta’ April 2018, u billi tat lill-President tar-Repubblika tal-Polonja d-dritt li jestendi l-mandat pendenti ta’ mħallfin fil-Qorti Suprema, ir-Repubblika tal-Polonja naqset milli twettaq l-obbligi tagħha skont it-tieni subparagrafu tal-Artikolu 19(1) tat-Trattat dwar l-Unjoni Ewropea, flimkien mal-Artikolu 47 tal-Karta tad-Drittijiet Fundamentali tal-Unjoni Ewropea;
               
            
                  —
               
               
                  tikkundanna lir-Repubblika tal-Polonja għall-ispejjeż.
               
            
         Motivi u argumenti prinċipali
      
      L-ewwel nett, il-Kummissjoni ssostni li d-dispożizzjonijiet tal-ustawa z dnia 8 grudnia 2017 r. o Sądzie Najwyższym (il-Liġi tat-8 ta’ Diċembru 2017 dwar il-Qorti Suprema), li tnaqqas l-età tal-irtirar tal-imħallfin li huma preżentement fis-servizz, u li nħatru fil-Qorti Suprema qabel id-data tad-dħul ta’ din il-liġi (3 ta’ April 2018), jiksru l-prinċipju ta’ irremovibbiltà tal-imħallfin.
      It-tieni nett, il-Kummissjoni ssostni li d-dispożizzjonijiet tal-Liġi dwar il-Qorti Suprema, li jagħtu lill-President tar-Repubblika tal-Polonja d-dritt li jestendi l-mandat pendenti ta’ mħallfin fil-Qorti Suprema, jiksru l-prinċipju ta’ indipendenza ġudizzjarja.